
Quick guide til revision af AMU-prøver
Når du skal arbejde med revision af AMU-prøver, er det disse dokumenter, du skal arbejde i:
· Skabelon til casebaseret - prøvebeskrivelse – dette dokument er til Uddannelsesnævnet
· Skabelon casebaseret - prøveindhold – dette dokument er til deltageren og SKAL skrives i ”du” sprog
· Skabelon casebaseret - prøvevejledning – dette dokument er til underviser, der skal køre prøven
· Skabelon til casebaseret - bedømmelsesskema – dette dokument er til underviser, der skal køre prøven
På Uddannelsesnævnets hjemmeside under Til prøveudviklere kan du hente skabelonerne.
NB!! Vi anbefaler, at du starter med at revidere dokumentet ”Prøvebeskrivelse” og får det godkendt, inden der arbejdes videre i de næste dokumenter. Det sparer en del dobbeltarbejde, hvis noget senere skal rettes. 
Prøvebeskrivelsen ligger ikke umiddelbart tilgængelig for dig, som skal revidere en prøve, men kan rekvireres hos Karina Pedersen kp@uddannelsesnaevnet.dk 
Det giver god værdi at lave prøven med et omdrejningspunkt omkring en case – altså en situation, der udspiller sig i en virksomhed. Andre udbydere kan så udskifte casen, men bevare spørgsmålene i prøven. Du må gerne anvende AI som hjælp til at udarbejde en case og billeder til din prøve, men du skal være opmærksom på at tilrette output. Fx må du kun bruge opdigtede firmanavne (ikke virkelige) og på billeder/logoer skal det tydeligt fremgå, at de er generet med AI (eks. med billedtekst, kildehenvisning eller vandmærke). Ved billeder med personer, skal det tydeligt fremgå, at der er tilladelse til at anvende billederne – ofte kan det være en fordel med AI-genererede billeder i den sammenhæng. Læs mere om AI-genererede billeder i ”Vejledning til udvikling af prøver”.
Når du arbejder i Prøvebeskrivelsen, skal du være opmærksom på følgende:
· Vær opmærksom på, om revisionen af prøven hænger sammen med ændringer i AMU-målet. Hvis der er ændret i formuleringen af AMU-målet, kan du se i Prøvebeskrivelsen, hvordan AMU-mål hænger sammen med prøven og dermed, hvor du skal lægge dit fokus i revision af prøven – altså de dele af prøven, der er knyttet op på den revidere del af AMU-målet.
Der kan også være mange andre årsager til, at prøven skal revideres. Fx kan det være, at prøven skal ændres fra en multiple choice prøve til en casebaseret prøve. Hvis du ikke har fået information om årsag til revision af prøven, skal du kontakte din nærmeste leder for at være helt skarp på, hvor du skal lægge dit fokus.
· Når du arbejder med AMU-målet, så vær meget opmærksom på hvilket taksonomisk niveau, der er beskrevet i AMU-målet. Hvis deltager skal kunne gøre noget i praksis, er det ikke nok, at du laver opgaver på viden-niveau.
· Vær opmærksom på, om AMU-målet ofte anvendes i fjernundervisning eller åbent værksted, det betyder noget for hvilken type prøve, der egner sig. Som udgangspunkt skal prøven også kunne fungere online. 
· Vi anbefaler generelt en varighed på prøven af 30 minutter, og prøven skal kunne afvikles med elementer undervejs i undervisningen. 
· I forhold til point i prøven kan du vælge en af to tilgange. Du kan ikke kombinere de to tilgange i én prøve.
· 1 eller 0 point pr opgave (god til hvis det er er enten/eller kompetencer)
· 1 point hvis opgaven er løst så kompetencen er demonstreret, 
· 0 point hvis opgaven ikke er løst eller løst forkert
· 2, 1 eller 0 point pr opgave (god til de bløde fag, hvor noget kan være delvist korrekt)
· 2 point hvis opgaven er løst, så kompetencen er demonstreret tilfredsstillende,
· 1 point hvis opgaven er løst delvist korrekt,
· 0 point hvis opgaven ikke er løst eller løst forkert
Når Prøvebeskrivelsen er godkendt (af Anne Struve Christensen, mail ast@uddannelsesnaevnet.dk), kan du arbejde videre i de resterende dokumenter. Hvis der er sat en reviewer på dit arbejde, skal prøven omkring reviewer for kommentarer, inden du sender den samlede prøve til godkendelse.
Som det sidste inden aflevering skal du læse korrektur på din prøve og sætte kommaer, så godt du kan. Bed evt. en kollega om hjælp.
Find den store ”Vejledning til udvikling af prøver” på Uddannelsesnævnets hjemmeside under Til prøveudviklere.

